**ОСНОВНО УЧИЛИЩЕ „ИВАН ВАЗОВ”-с. УСТРЕМ, общ. ТОПОЛОВГРАД**

Ул. „Възраждане” № 3, тел. 0885512363, e-mail ou\_ivan\_vazov\_s.ustrem@abv.bg

**ЗАПОВЕД**

**№ 218/11.03.2021 г.**

На основание чл. 259, ал. 1 от ЗПУО, във връзка с чл. 142, ал. 2 и чл. 143, ал. 1 от ЗПУО, чл. 42 и чл. 44, ал. 1 от Наредба № 10 от 01.09.2016 г. за организация на дейностите в училищното образование

**ОПРЕДЕЛЯМ:**

**Условия и ред за прием на учениците в първи и в пети клас за учебната 2021/2022 година, съгласувани с Обществения съвет на училището с Протокол № 2 от 11.03.2021 г., както следва:**

1. **Брой на паралелките в I и V клас:**

* I клас- 1 паралелка;
* V клас- 1 паралелка.

1. **Брой места в паралелките**:

* в I клас- до 22 ученици;
* в V клас- до 26 ученици

1. **Брой паралелки и свободни места във II, III, IV, VI, VII клас:**

|  |  |  |
| --- | --- | --- |
| Клас | Брой паралелки | Свободни места |
| II | 1 | 15 |
| III | 1 | 13 |
| IV | 1 | 6 |
| VI | 1 | 19 |
| VII | 1 | 10 |

1. Определям класовете, за които се предвижда **целодневна организация на учебния ден от I до VII клас включително, както следва:**

* **Група I- IV - начален етап /смесена/- 25 ученици;**
* **Група V- VII- прогимназиален етап /смесена/- 25 ученици.**

1. На основание чл. 8, ал. 2 и 3 от ЗПУО в първи клас се приемат деца на 7 години, навършени в съответната календарна година. Деца навършили 6 години могат да постъпят в първи клас по преценка на родителите и настойниците, ако физическото и умствено развитие им позволява това.
2. Родителите / настойниците / подават в определения срок:

* заявление / по образец / до директора на училището за постъпване на детето в първи клас;

1. Записването на децата в първи клас става в определения в графика срок с подаване на оригинала на Удостоверението за завършена подготвителна група.
2. В случай, че детето не е посещавало подготвителна група, да се направи проверка в Регистъра на учениците на МОН – www2.mon.bg/ adminrs.
3. Детето може да започне и по-късно от 7 години след подаване на писмена молба от родителите /настойниците / и след решение на ЕКПО към РУО. За родените преди 2014 г. родителят трябва да предостави документ за отлагане от РУО – Хасково.

Училищният план- прием да се публикува на интернет страницата на училището от Мария Маринова- старши учител по информационни технологии.

На основание чл.45, ал.1 от Наредба № 10/01.09.2016 г

**О П Р Е Д Е Л Я М:**

**I. Училищна комисия за прием на документи в състав:**

1. Павлина Момчилова- старши учител, начален етап, председател
2. Мария Кючукова- старши учител, начален етап., член
3. Гинка Чакърова- старши учител, прогимназиален етап, член

**II.** **Задължения на комисията:**

1. Поставя правилата за прием на ученици в I и V клас на видно и достъпно за родителите място в училището.
2. Публикува информацията за реда, сроковете и графика за дейностите в сайта на училището .
3. Приема документите и проверява редовността им.
4. Завежда с входящ номер в дневника за входяща кореспонденция на училището подадените документи.
5. Изготвя протокол на записаните ученици и предава протокола на директора на училището за утвърждаване.
6. След утвърждаване на протокола от директора, поставя списъците на видно място в училището в определения срок.

**УТВЪРЖДАВАМ:**

**I. График на дейностите по прием на учениците в първи и в пети клас за учебната 2021/2022 година:**

**Прием на ученици в първи клас за   учебната 2021/2022 година:**

* Да се осигури информация за подлежащите на обучение ученици от с. Устрем, с. Срем и с. Радовец през учебната 2021/2022 г.;

Срок: 12.03.2021 г.

Отговорник: Директор

- Да се проведе среща с ръководството на ДГ - Устрем , с цел информираност относно обучаваните в подготвителна група деца;

Срок : 12.03.2021 г.

Отговорник: Директор

- Анализ на броя на учениците, училищната мрежа и утвърждаване на училищния план- прием със заповед на директора.

Срок: 29.03.2021 г.

Отговорник: Директор

- Да се проведе среща с родителите на бъдещите първокласници за цялостната организация по приема на ученици в първи клас и информацията да се постави на видно място. Запознаване на родителите с възможностите на целодневното обучение и да се проучат нагласите им за участие на децата в тази форма на организация на учебния процес;

Срок: 30.04.2021 г.

Отговорник: учители- начален етап; директор

- Подаване на Заявления от родителите за записване на учениците в първи клас и Заявление за участие в ЦОУД за детето им.

Срок: 31.05.2021 г.

Отговорник: Директор

**Прием на ученици в V клас:**

1. Изисквания- ученици, завършили начален етап на основно образование, удостоверено с документ.

2. Необходими документи за прием:

- Заявление за записване по образец;

- Удостоверение за завършен начален етап на основно образование- оригинал;

- Удостоверение за раждане на детето /оригинал за сверяване на данните/.

**ГРАФИК НА ДЕЙНОСТИТЕ ПО ПРИЕМА**:

1. В срок до 05.07.2021 година се подават заявления за записване, Удостоверение за завършен начален етап на основно образование- оригинал.

2.От 06.07.2021 г. до 15.07.2021 г. включително се извършва записване на учениците в V клас.

3. Родителска среща – м. юли 2021 г.

**Контрол по изпълнението на заповедта запазвам за себе си.**

